kardosdrur/scandi-wiki huggingface dataset:
Johan Cortsen

Johan Cortsen (født 3. maj 1814 i Randers, død 30. oktober 1888 i København) var en dansk snedkermester og politiker, far til Carl Cortsen.

Han var født i Randers, hvor hans fader, Rasmus Cortsen (1775-1843), var købmand; hans moder var Christiane Hansen (1774-1841). Efter konfirmationen kom han i snedkerlære i Aarhus, blev svend her i 1832 og drog i 1835 til København, hvor han gjorde mesterstykke og tog borgerskab i 1842. Som en meget benyttet bygningssnedker arbejdede han sig her op til at blive en agtet og velstående mand, der hurtig fik forskellige tillidshverv. Fra 1854-74 var han bisidder (medbestyrer) i Kjøbenhavns Snedkerlav, der i juli 1856 delegerede ham til det store håndværkermøde, som dengang fra landets forskellige egne samledes i København til støtte for den stærkt truede lavsinstitution. Mødet var sammenkaldt af den til værn for lavsvæsenet i 1840 stiftede Haandværkerforening i Kjøbenhavn, og i denne forening blev Cortsen næstformand i 1856 og formand i 1869, en stilling, som han bevarede til sin død. Efter at næringsfriheden i 1857 var slået fast, udvidede foreningen sine opgaver, og således vedtog den i 1862 at opføre den efterhånden stærkt voksende håndværkerstiftelse på Nørrebro, Alderstrøst, der navnlig støttedes ved overskuddet af foreningens i 1857 oprettede industrilotteri. Herved var Cortsen virksom, og det kan yderligere mærkes, at Haandværkerforeningen i 1876 valgte ham til sin delegerede i bestyrelsen for Det tekniske Selskabs Skole og i 1879 og repræsentant i den samme år oprettede Fællesrepræsentation for dansk Industri og Haandværk. Hertil kan endnu føjes, at han i 1857 og 1858 var borgerrepræsentant, og at han i en årrække var medlem af bestyrelserne for Kjøbenhavns Brandassurance-Kompagni og Vridsløselille Fængselselskab. Fra 1835-57 gjorde han tjeneste i Livjægerkorpset. Cortsen blev Dannebrogsmand 1851, Ridder af Dannebrog 1871 og fik Fortjenstmedaljen i guld 1887. Han døde 30. oktober 1888 efter et kort sygeleje. Han er begravet på Assistens Kirkegård.

Han ægtede 5. november 1846 i Helligåndskirken Johanne Frederikke Schultz (4. august 1820 i København – 1. februar 1913 sammesteds), datter af skræddermester Johan Schultz (ca. 1782-1841) og Cathrine Keller (1787-1867).

Der findes et xylografi fra 1871, et portrætmaleri af Frederik Vermehren efter fotografi (Haandværkerforeningen) og et fotografi af L.P. Rasmussen.

Kilder 
 Camillus Nyrop, "Johan Cortsen", i: C.F. Bricka (red.), Dansk biografisk Lexikon, 3. udgave, København: Gyldendal 1887-1905. Hentet 9. maj 2018
 Haandværkerbladet, V, nr. 31.

Personer i Dansk Biografisk Leksikon
Riddere af Dannebrog
Medlemmer af Københavns Borgerrepræsentation i 1800-tallet
Snedkere fra Danmark
Personer fra Randers
Modtagere af Fortjenstmedaljen i guld
Foreningsformænd fra Danmark
Frans Dhia Putros

Frans Dhia Putros (født 14. juli 1993) er en dansk professionel fodboldspiller af irakisk afstamning, der spiller for Port F.C., Bangkok, Thailand. Han kan spille alle pladser i forsvaret.

Han er bror til superligadommeren Sandi Putros.

Karriere

AGF 
Putros kom til AGF fra IK Skovbakken i 2004. Her spillede han resten af sin ungdomstid. I 2005 var Putros med til at vinde lilleput DM, hvor han blandt andet spillede på hold sammen med Viktor Fischer og Jens Jønsson på holdet. I 2012 permanent blev han rykket op i førsteholdstruppen.

Han har både repræsenteret AGF i superligaen og i landspokalen. Hans debut i Superligaen kom den 16. november 2012, hvor han spillede hele kampen mod FC Nordsjælland.

I september 2013 blev Putros lejet ud fra AGF til 1. divisionsklubben Silkeborg IF på en aftale for resten af 2013. Da han ikke havde udsigt til spilletid på AGF's førstehold fik han i december 2013 ophævet sin kontrakt med klubben.

Silkeborg IF 
Kort efter ophævelsen af kontrakten med AGF indgik Putros en kontrakt med Silkeborg IF frem til sommeren 2015.

FC Fredericia 
Den 18. januar 2017 blev det offentliggjort, at Frans Dhia Putros skiftede til FC Fredericia, hvor han skrev under på en toårig kontrakt.

Hobro IK 
Det blev i august 2017, at Putros ville lade sin kontrakt med FC Fredericia udløbe ved udgangen af 2017, hvorefter han ville skifte til Superligaklubben Hobro IK. Han skrev under på en toårig kontrakt.

Han fik sin officielle debut for Hobro IK i Superligaen den 20. februar 2018, da han startede inde og spillede alle 90 minutter i et 0-1-nederlag hjemme til AGF. Sit første mål for Hobro IK i Superligaen scorede han den 25. februar, hvor han reducerede til 1-2, som kampen også endte, til FC Midtjylland. Han spillede i alt ti kampe i sin første halvsæson.

Efter kontraktudløb den 31. december 2019, forhandlede Putros og Hobro IK om en ny kontrakt, men kunne ikke blive enige.

Viborg FF 
Dagen efter nyheden om at han og Hobro IK ikke kunne blive enige om en ny kontrakt, blev han præsenteret i Viborg FF.

Landsholdskarriere 
Frans Dhia Putros har repræsenteret Danmarks U-20 landshold tre gange, hvor hans debut var mod  den 23. juli 2012. En kamp Danmark vandt 2-1.

Eksterne henvisninger 
 FRANS DHIA PUTROS, ALL-TIME  Superstats.dk

Referencer 

Fodboldspillere fra Danmark
Fodboldspillere fra AGF
Fodboldspillere fra Silkeborg IF
Fodboldspillere fra FC Fredericia
Kjeld Bonfils

Kjeld Bonfils (født 23. august 1918 i København, død 12. oktober 1984 på Frederiksberg) var en dansk jazzpianist, vibrafonspiller og komponist.

Bonfils var central i dansk jazz' "gyldne tidsalder" i 1930'erne. Under Besættelsen spillede Bonfils med Svend Asmussen in Valdemar Eibergs band, og andre steder, og jazz blev set som symbol på undergrundsaktivitet og politisk protest. Bonfils blev hyldet som en af sin tids bedste solister.

kilder

Eksterne henvisninger 
 

Pianister fra Danmark
Generali Ladies Linz 2012

Generali Ladies Linz 2012 er en tennisturnering på WTA Tour 2012. Turneringen vil blev afviklet i  Linz, Østrig fra 8. til 14. oktober, 2012.

Mester

Single

 Victoria Azarenka -  Julia Görges, 6–3, 6–4

Double

 Anna-Lena Grönefeld /  Květa Peschke -  Julia Görges /  Barbora Záhlavová-Strýcová, 6–3, 6–4

WTA Tour 2012
Fiat Panda

Fiat Panda er navnet på flere forskellige bilmodeller fra den italienske bilfabrikant Fiat:
 Fiat Panda (1980) bygget mellem 1980 og 2003
 Fiat Panda (2003) bygget mellem 2003 og 2012
 Fiat Panda (2012) bygget siden 2012
Middlesbrough Ironopolis F.C.

Middlesbrough Ironopolis Football Club var en engelsk fodboldklub, der kortvarigt spillede i The Football League i  1890'erne. Selvom klubben kun eksisterede i fem år, nåede den at vinde tre Northern League-titler, to pokalturneringer og nå kvartfinalerne i FA Cup'en.

Klubben blev dannet i 1889 af nogle medlemmer af Middlesbrough F.C., som på daværende tidspunkt var en amatørklub. Klubbens stiftere ønskede en professionel fodboldklub i byen og oprettede derfor klubben Ironopolis Football Club. Den tog navnet "Ironopolis" for at adskille sig fra byens anden fodboldklub og som en henvisning til periodens industrielle boom. Den 14. december 1889 spillede klubben sin første kamp nogensinde, da man på hjemmebane spillede 1-1 med Gainsborough Trinity.

Ironopolis spillede i Northern League fra 1890 til 1893 og vandt ligatitlen alle tre sæsoner. I sæsonen 1892-93 opnåede klubben sit bedste resultat i FA Cup'en, da den nåede kvartfinalerne, inden den blev slået ud af Preston North End efter omkamp, efter at den første kamp var endt uafgjort.

Klubben blev optaget i The Football League til sæsonen 1893-94, hvor den erstattede Accrington FC, og skiftede i den forbindelse navn til Middlesbrough Ironopolis. Dermed kom den til at spille mod de senere storklubber Liverpool, Newcastle United og Woolwich Arsenal. Holdet sluttede som nr. 11 ud af 15 klubber, og opnåede bl.a. at vinde 3-0 over Small Heath (nu Birmingham City) og 2-0 over Ardwick (nu Manchester City).

Middlesbrough Ironopolis mistede efter sæsonen sit stadion, Paradise Ground, som var nabo til Ayresome Park. Klubbens finansielle situation var dårlig, eftersom entreindtægterne ikke dækkede udgifterne til spillerlønninger. Klubbens finanser blev yderligere forværret af, at mange af udekampene medførte forholdsvis lange (og dyre) rejser til Lancashire og Midlands. I februar 1894 blev alle de professionelle spillere underrettet om, at man planlagde at nedlægge holdet, som derfor spillede sin sidste kamp den 30. april 1894 mod South Bank. Kampen endte uafgjort, 1–1. Ironopolis trak sig den følgende måned fra The Football League, og klubben lukkede.

Spilleren med flest Football League-kampe for Middlesbrough Ironopolis var Thomas Hunter med 27 kampe, og han var også delt topscorer for klubben i The Football League sammen med Walter Adams, da de begge scorede seks mål.

Spilledragter 
Klubben anvendte i sin korte levetid tre forskellige spilledragter. De tre første sæsoner var spilledragten mørkerød og mørkegrøn, men den blev i 1892 udskiftet med en blå dragt med hvid skråbjælke. Efter optagelsen i The Football League i 1893 skiftede den igen til dens mest kendte dragt, lodrette røde og hvide striber.

Bedste resultater

Titler 
Northern League
Vinder (3): 1890-91, 1891-92, 1892-93
Cleveland Charity Cup
Vinder (2): 1889-90, 1892-93

Øvrige resultater 
FA Cup
Kvartfinalist: 1892-93

Kilder / eksterne henvisninger 
 History of Middlesbrough Ironopolis 
 Football Club History Database - Ironopolis 
 Football Club History Database - Middlesbrough Ironopolis 
 Historical Football Kits

Noter 

Fodboldklubber i England
Middlesbrough
Etableret i 1889
Ophørt i 1894
Skara Domkirke

Skara Domkirke er Skara Stifts domkirke og en af Sveriges største kirker, beliggende i Skara i Västra Götalands län. Sankt Maria er domkirkens skytshelgen.

Bygningen
Skara Domkirkes ældste historie går tilbage   1000-tallet, men den nuværende gotikske stil stammer fra 1300-tallet. Tilbager  fra 1000-tallet er blantd andet en  krypt, et sidste hvilested for stiftets første biskopper. Det nuværende kor blev bygget i begyndelsen af  1200-tallet hovedskibet og  tværskibet er fra begyndelsen af  1300-tallet, hvorved hele bygningen fik et højgotisk præg. Disse  dele er opført af sandsten fra Västergötland. Skara Domkirke er blevet skadet og restaureret flere gange (blandt andet i krigen med Danmark og ved bybrande blandt andet  i 1700-tallet). Skara Domkirke er i sin nuæarende skikkelse en i væsentlige dele en moderne bygning, hvori der indgår omfattende rester af det middelalderlige anlæg .

Eksterne kilder og henvisninger 
, forfattet af A.L. Romdahl
Antiqvarisk tidskrift för Sverige, femtonde delen, nr 2, sid 1-112, handlar om Skara domkyrka.

Domkirker i Sverige
Bygninger, konstruktioner og anlæg i Västra Götalands län
Ugglan
Skövde kommun

Skövde kommune er en kommune i det svenske län Västra Götaland, i landskapet Västergötland, med omkring 52.000 indbyggere. Kommunens administrationscenter ligger i byen Skövde.

Kommunen ligger mellem søerne Vänern og Vättern og grænser til Mariestads, Götene, Skara, Töreboda, Tibro, Hjo, Tidaholms og Falköpings kommuner.

Skövde er kendt for sine regimenter, Skaraborgs regemente og Trängregementet, jernbanen (Västra stambanan) og for  Volvofabriken, hvor mange har deres arbejde.

Byer 
Skövde kommune har ti byer.
Indbyggere pr. 31. december 2005.

Venskabsbyer 
Skövde kommune har 5 venskabsbyer:

 Halden, Norge
 Ringsted, Danmark
 Vammala, Finland
 Kuressaare, Estland
 South Derbyshire, England

Eksterne henvisninger 

  
 Høgskolen i Skövde
 SkövdeNytt – lokale nyheder 
 Skövde förr och då  Billeder fra Skövde

Kommuner i Västra Götalands län
Dogrib (sprog)

Dogrib (engelsk for Tłı̨chǫ Yatıì) er et af Canadas 8 minoritetssprog, som tales af 2.640. Det er et officielt sprog i Northwest Territories.

Dogrib alfabetet består af følgende bogstaver:
ʔ, a, b, ch, ch', d, dl, dz, e, g, gh, gw, ı, j, k, k', kw, kw', l, ł, m, mb, n, nd, o, r, s, sh, t, t', tł, tł, ts, ts', w, wh, x, y, z, zh. Flere af bogstaverne bliver ofte tilføjet accenter eller kommalignende tegn over eller under bogstavet, men dette tæller dog ikke som selvstændige bogstaver.

Eksempler 

Tłı̨chǫ got'ı̨ı̨̀  Tłı̨chǫ folket
tłı̨ hund
tłı̨cho hest (bogstaveligt: 'stor hund')
łıwe / łıe  fisk
detʼǫ and
eyè æg
ejietʼò mælk
dìga ulv
tʼooh poplar
deh flod
elà kano
dı  ø
kwe  sten
tı sø
zhah  sne
chǫ / tsǫ regn
ło røg
kǫ̀  hus
degoo hvid
dezǫ sort
dekʼo rød

Referencer

Eksterne henvisninger 
 Dogrib ordbog 
 Ethnologue om Dogrib 

Sprog i Canada
Amerikanske sprog
Jødegeorgisk

Jødegeorgisk () er det eneste jødiske sprog i den kartvelske sprogfamilie. Sproget bruges af omkring 80.000, hvoraf 60.000 i dag bor i Israel, og 20.000 i Georgien. Statussen som selvstændigt sprog skilt fra georgisk debateres; nogle hævder, at det kun er en dialekt af georgisk, med en del hebraiske låneord.

I lighed med andre jødiske sprog er jødegeorgisk på tilbagegang i Israel, til fordel for hebraisk. I Georgien er sprogets status uforandret fra tidligere, med undtagelse af at mange af dem, som talte det er flyttet til Israel siden 1970.

Referencer 

Kaukasiske sprog
Jødiske sprog
Sprog i Georgien
Sprog i Israel
Pæremøgmos

Pæremøgmos (Splachnum ampullaceum), ofte skrevet pære-møgmos, er et mos, der i Danmark findes på kokasser i lyngmoser. Det videnskabelige artsnavn ampullaceum betyder 'opblæst' (af latin ampulla 'tykbuget flaske') og hentyder til den opsvulmede del af sporehuset (apofysen).

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Splachnales
Planter i Danmark
Splachnum

Splachnum (Møgmos) er en slægt af mosser med cirka 11 arter, hvoraf to findes i Danmark. Slægtsnavnet Splachnum er afledt af et gammelt græsk navn for et mos, Splagchnon.

 Pæremøgmos Splachnum ampullaceum
 Rundbladet møgmos Splachnum vasculosum

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Splachnales
Stribet krogblad

Stribet krogblad (Sanionia uncinata) er et almindeligt mos på enge i Danmark. Det videnskabelige artsnavn uncinata betyder 'hagekrummet' (af latin uncinus krog) og hentyder til bladspidserne.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Amblystegiaceae
Planter i Danmark
Sanionia

Sanionia (Krogblad) er en slægt af mosser med tre arter, hvoraf en enkelt findes i Danmark. Slægten er opkaldt efter den tyske botaniker Carl Gustav Sanio (1832-1891).

 Stribet Krogblad Sanionia uncinata

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Mosslægter
Amblystegiaceae
Almindelig cypresmos

Almindelig cypresmos (Hypnum cupressiforme) er et meget almindeligt mos i Danmark.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Hypnaceae
Planter i Danmark
Kompilation 2002-2012

Kompilation 2002-2012 er et opsamlingsalbum af den danske sanger og sangskriver Mikael Simpson, der udkom den 5. november 2012 på A:larm Music. Albummet blev udgivet i anledningen af, at det var 10 år siden Simpsons debutalbum Os 2 + Lidt ro 2002 udkom. Kompilation 2002-2012 indeholder 31 sange fordelt på to CD'er. Den første indeholder 19 sange fra Simpsons fem studiealbum, mens den anden indeholder to nye numre (heriblandt singlen "Dagene kommer"), remixes og livenumre.

Spor

Kilder 

Mikael Simpson-album
Opsamlingsalbum fra 2012
Holly Graf

Holly Ann Graf er en tidligere kaptajn i Den amerikanske flåde. Indtil januar 2010 havde hun som officer kommandoen over den amerikanske krydser USS Cowpens (CG-63) af Ticonderoga-klassen.  Hun var den første kvinde i den amerikanske flåde, der fik kommandoen over en krydser. Tidligere havde hun været den første kvinde i flåden, der havde opnået rang af kommandør over en destroyer, da hun havde kommandoen over den missilbærende destroyer USS Winston S. Churchill.  

Hun har modtaget personlige dekorationer i form af bl.a. Legion of Merit og Bronze Star Medal.

Graf er opvokset i Simsbury, Connecticut i en familie med en langvarig tradition for at gøre tjeneste i flåden. Hendes far er tidligere kaptajn i flåden, og søsteren Robin L. Graf er ligeledes søofficer i flåden. Graf er uddannet på United States Naval Academy, hvorfra hun dimmitterede i 1985.

Referencer 

Søofficerer fra USA
Helvig Kinch

Helvig Agnete Kinch, født Amsinck (10. december 1872 i København – 31. august 1956 i Hellerup) var en dansk maler, gift med K.F. Kinch.

Hun var datter af ekspeditionssekretær i overhofmarskallatet, kammerjunker, senere etatsråd Conrad Amsinck og Caroline Amalie født Hansen. Kinch blev uddannet på Tegne- og Kunstindustriskolen for Kvinder 1888-90. Herefter gik hun på Kunstakademiets Kunstskole for Kvinder hos Viggo Johansen, hvor hun tog afgang 1894. I 1896 debuterede hun på Charlottenborg Forårsudstilling, hvor hun vedblev med at udstille indtil sin død. Også på Kunstnernes Efterårsudstilling var hun en flittig gæst fra 1904, desuden deltog hun i en række separatudstillinger.

Hendes foretrukne motiver var dyr, sikkert fordi familien boede tæt på ridestaldene ved Christiansborg Slot og hendes første billeder er af hestene derfra. Livet igennem var hun optaget af at skildre heste som trækdyr eller i hvile på engene i kompositioner, der i form og farveholdning viser tilknytning til Fynboerne. En væsentlig side af hendes talent kommer dog til udtryk i de illustrationer, hun udførte til forskellige videnskabelige værker. Hendes akvareller og tegninger af vaser og andre fund til værket Fouilles de Vroulia viser hendes udprægede talent for det dekorative, og de vakte opmærksomhed på den grafiske verdensudstilling i Leipzig i 1914. Sammen med maleren Marie Henriques stiftede Kinch Kvindelige Kunstneres Samfund i 1916 og var foreningens første formand indtil 1918. Kvindelige Kunstneres Samfunds formål var bl.a. at arbejde for at få kvinderne repræsenteret i Akademi- og udstillingskomitéer. Fra starten blev Kinch og Henriques støttet af maleren Anna Ancher og billedhuggeren Anne Marie Carl Nielsen.

Hun er begravet på Garnisons Kirkegård.

Hæder 
 1897, 1899, 1903, 1912; Akademiets stipendium
 1903 De Neuhausenske Præmier (for Arbejdsheste på græs)
 1923 Neuhausens Tillægspræmie
 1911 Den Sødringske Opmuntringspræmie (for Højsommer på de fynske enge)
 1933 Tagea Brandts Rejselegat

Kilder og eksterne henvisninger 
 Dansk Kvindebiografisk Leksikon - Helvig Kinch
 

Malere fra Danmark
Personer fra København
Personer i Dansk Kvindebiografisk Leksikon
Personer i Kraks Blå Bog (afdøde)
Modtagere af Tagea Brandts Rejselegat
Dyremalere
Modtagere af De Neuhausenske Præmier
Foreningsformænd fra Danmark
Hypnum

Hypnum (Cypresmos) er en slægt af mosser med cirka 81 arter, hvoraf syv findes i Danmark. Hypnum kommer af det gamle græske ord hypnon, hvilket var navnet på et mos, der voksede på træer.

 Alm. cypresmos Hypnum cupressiforme
 Vortet cypresmos Hypnum andoi
 Sort cypresmos Hypnum imponens
 Hedecypresmos Hypnum jutlandicum
 Lercypresmos Hypnum lindbergii
 Kærcypresmos Hypnum pratense
 Ret cypresmos Hypnum resupinatum

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Mosslægter
Hypnaceae
Frederik af Danmark

Frederik af Danmark kan henvise til:
 Frederik 1. (1471–1533) - konge af Danmark 1523-1533
 Prins Frederik (1532-1556) - søn af Frederik 1., fyrstbiskop af Hildesheim og biskop af Slesvig
 Frederik 2. (1534–1588) - konge af Danmark 1559-1588
 Frederik af Danmark (1599-1599) - Christian 4.'s førstefødte søn
 Frederik 3. (1609–1670) - konge af Danmark 1648-1670
 Frederik af Danmark (1651-1652) - søn af Frederik 3.
 Frederik 4. (1671–1730) - konge af Danmark 1699-1730
 Frederik 5. (1723-1766) - konge af Danmark 1746-1766
 Arveprins Frederik (1753-1805) - søn af Frederik 5.
 Frederik 6. (1768-1839) - konge af Danmark 1808-1839
 Frederik 7. (1808-1863) - konge af Danmark 1848-1863
 Frederik 8. (1843-1912) - konge af Danmark 1906-1912
 Frederik 9. (1899-1972) - konge af Danmark 1947-1972
 Kronprins Frederik (født 1968) - søn af Margrethe 2.
Valdemar af Danmark

Valdemar af Danmark kan henvise til:
 Valdemar den Store (Valdemar 1.) (1131-1182) - konge af Danmark 1157-1182
 Biskop Valdemar (1158-1236) - søn af Knud 5. og biskop af Slesvig 1184-1191
 Valdemar Sejr (Valdemar 2.) (1170-1241) - konge af Danmark 1202-1241
 Valdemar den Unge (død 1231) - søn af Valdemar Sejr og sin fars medkonge 1218-1231
 Valdemar 3. (1314-1364) - konge af Danmark 1326-1330
 Valdemar Atterdag (Valdemar 4.) (1320-1375) - konge af Danmark 1340-1375
 Prins Valdemar (1858-1939) - søn af Christian 9.
Carl Mar. Møller (forstmand)

Carl Marenus Møller (12. september 1891 - 11. maj 1978) var en dansk forstmand.

Karriere 
Carl Mar. Møller var søn af proprietær, senere ejer og redaktør af Horsens Avis Carl Marenus Møller (1856-1946) og Valborg Christine Heilmann (1859-1937). Han tog studentereksamen fra Horsens Statsskole i 1910. Han blev uddannet på Landbohøjskolen, hvor han dimitterede fra i 1916.

Han var i en kort periode i militær tjeneste, men blev hjemsendt da han var sekondløjtnant. Han forsatte med planlægningsarbejde, og senere som assistent for Adolf Oppermann, forstander ved Statens Forstlige Forsøgsvæsen. I 1919 blev han knyttet som underviser på Landbohøjskolen, hvor han var frem til 1962.

I årene 1919-27 var han lærerassistent, med hensigt på at overtage en lærerstilling. Han forberedte sig samtidig på den praktiske tjeneste ved at virke som skovrider hos Hørsholm Skovdistrikt. Han foretog i gennem årene en længere studierejse, hvor han studerede den forstlige udvikling i Europa. Samtidig var han redaktør på Dansk Skovforenings Tidsskrift i årene 1919-1927.

I 1927 blev han udnævnt som professor i skovbrug, som efterfulgte kort efter C.V. Prytz som underviser på Landbohøjskolen, hvor han blev i 43 år (heraf 35 år som lærer). En af hans formål i undervisningen, hvor han var lærer for 335 forstkandidater, eller langt over halvdelen af de uddannede forstkandidater i hans levetid.

Hans hovedinteresse var læren om skovdyrkning, hvor han ville fortælle sine elever om forskellige metoder, samt hvad deres biologiske baggrund og tekniske udfordringer, og allersidst økonomien i skovbrug. Han samarbejde i 1930 med Flemming Juncker om udvikling af hans savværk (der senere blev til Junckers Gulve), hvor han sad som formand for bestyrelsen i 1931-38, og som næstformand 1938-73. Firmaet har siden været Dammarks største træindustri.

I midten af 1930'erne købte han det lille gods Lounkær, ved Mariager Fjord, hvor han foretog store omlægninger, afvandinger og inddigning. På den måde skabte han værdifulde landbrugsarealer og en meget produktiv skov.

Han store viden om skovbrug mundede i 1965 ud i hovedværker: Vore skovtræarter og deres dyrkning, der i dag stadig benyttes som undervisningsbog.

Møller modtog i 1938 en hædersmedalje fra Svenska skogsvårdsforeningens og i 1963 Heinrich-Christian Burckhardt medaljen fra Georg-August-Universität Göttingen i Tyskland. Han blev både udnævnt til æresdoktor ved Skogshögskolan i Stockholm 1973 og Norges Landbrukhøgskole i 1959. Han blev Ridder af Dannebrogordenen 1938, Dannebrogsmand 1949 og Kommandør 1963.

Han er begravet på Als Kirkegård ved Hadsund.

Udgivelser 
 Træmålings- og tilvækstlære, 1951.
 Vore skovtræarter og deres dyrkning, 1965.

Referencer 
 Biografi i Dansk Biografisk Leksikon, 3. udgave

Personer i Kraks Blå Bog (afdøde)
Personer i Dansk Biografisk Leksikon
Ansatte ved Den Kongelige Veterinær- og Landbohøjskole
Forstmænd fra Danmark
Danskere i 1900-tallet
Æresdoktorer
Godsejere fra Danmark
Kommandører af Dannebrog
Faglitterære forfattere fra Danmark
Officerer fra Danmark
Dansksprogede forfattere fra Danmark
Personer fra Mariagerfjord Kommune